Diari Oficial de la Generalitat Valenciana


Sumari del DOGV 5197, del 13-02-2006 (2006/1174)

ACORD de 15 de desembre de 2005, de la Comissió Territorial d'Urbanisme de València, relatiu a la modificació puntual núm. 10 del Pla general d'ordenació urbana d'Alzira.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5197

Data del DOGV
:   13-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1174


Data del document
:   15-12-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alzira
    * pla d'urbanisme

ACORD de 15 de desembre de 2005, de la Comissió Territorial d'Urbanisme de València, relatiu a la modificació puntual núm. 10 del Pla general d'ordenació urbana d'Alzira. [2006/X1174]  
En relació amb l'expedient remés per l'Ajuntament d'Alzira referit a la modificació puntual núm. 10 del Pla general d'ordenació urbana d'aqueix municipi, es ressalten els següents antecedents i fonaments jurídics:  
Antecedents  
U. El projecte es va sotmetre a informació pública mitjançant un edicte de l'Alcaldia i va ser publicat en el DOGV núm. 4945, de 14 de febrer de 2005, com també en el periòdic Las Provincias, de data 9 de febrer de 2005, sense que es presentaren al·legacions durant el termini establit a l'efecte.   
En sessió celebrada el dia 14 d'abril de 2005, el ple de l'Ajuntament acorda l'aprovació provisional del projecte de modificació núm. 10 del Pla general d'ordenació urbana, com també la remissió d'aquest a aquesta Comissió Territorial d'Urbanisme interessant l'aprovació definitiva.  
Dos. El projecte consta de memòria informativa i justificativa, firmada pel tècnic municipal redactor del projecte, com també plànols d'informació i ordenació. Tota la documentació es presenta degudament diligenciada.  
Tres. L'objecte de la modificació consistix en el canvi de qualificació d'una xicoteta part dels terrenys destinats a l'ampliació del poliesportiu Pérez-Puig, qualificats com de dotacional esportius (DED-6) i que es destinaran a l'allotjament de la grua municipal, amb una superfície de 2.385 m², atés que l'actual emplaçament, ubicat en el centre històric de la Vila, no reunix les condicions apropiades per a l'ús a què està destinada, i passa a qualificar-se aqueixa xicoteta parcel·la com a dotacional local social (DLS).  
Segons el PGOU vigent, els terrenys que integren l'objecte de la present modificació estan destinats a l'ampliació de la zona esportiva confrontant amb el poliesportiu Pérez Puig. El canvi d'ús que es proposa continua sent dotacional.   
Els terrenys destinats a l'allotjament de la grua municipal s'han ubicat de manera que no afecte el funcionament del poliesportiu, i permet la seua ampliació.   
Les superfícies resultants una vegada realitzada la modificació són les següents:  
DED-6 21.073 m²  
DLS 2.385 m²  
Amb la modificació proposada no es modifiquen els límits de l'àrea de repartiment ARI-04, ni tan sols les alineacions ni rasants. Tan sols es canvia l'ús d'una zona de 2.385 m², i es manté la qualificació de dotacional, en tot cas.  
Quatre. Durant la tramitació de l'expedient s'ha sol·licitat informe a la Direcció General d'Esports, com també a la Conselleria de Benestar Social, sense que fins a la data s'haja remés cap informe, han transcorregut més de tres mesos des de la petició, per la qual cosa ha d'entendre's que no hi ha objeccions a les modificacions proposades.  
Cinc. Alzira compta amb Pla general d'ordenació urbana, aprovat definitivament per la Comissió Territorial d'Urbanisme en data 16 d'abril de 2003.  
Sis. La Comissió Informativa de la Comissió Territorial d'Urbanisme de València, en sessió celebrada el 12 de desembre de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.   
Fonaments jurídics  
Primer. La documentació està completa, a efectes del compliment del que ha preceptuat l'article 27 de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara endavant, LRAU).   
Segon. La tramitació, ha sigut correcta, conforme al que establix l'article 38, per remissió de l'article 55.1, LRAU.  
Tercer. La modificació es considera correcta des del punt de vista de les exigències de la política urbanística i territorial de la Generalitat, tal com recull l'article 40 de la LRAU. No obstant això, a la vista de l'article 32 del Reglament de planejament de la Comunitat Valenciana (d'ara endavant RPCV), en definir els tipus d'equipament, parla d'infraestructura-servei urbà (ID), per a definir les instal·lacions de protecció civil, seguretat ciutadana, manteniment del medi ambient, cementeris, abastiments, infraestructures del transport i altres d'anàlogues, considerant per això més apropiada la qualificació d'ús dotacional, infraestructura del servei urbà (ID), per a la parcel·la que es destinarà a la grua municipal, que la que es proposa en la present modificació de dotacional local social (DLS).  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposen els articles 55.1 i 39 LRAU, en relació amb l'article 10.a), per remissió de l'article 9.a), del Decret 201/2003, de 3 d'octubre, del Govern Valencià, pel que s'aprova el Reglament dels òrgans urbanístics de la Generalitat Valenciana.  
A la vista de tot allò adés esmentat, la Comissió Territorial d'Urbanisme, en sessió celebrada el 15 de desembre de 2005 acorda: aprovar definitivament la modificació puntual núm. 10 del Pla general d'Alzira. El projecte que es presente a segellament per aquesta Comissió Territorial ha d'identificar la parcel·la objecte de modificació com ID.  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de recepció de la present notificació. L'esmentat article 44 de la Llei 29/1998 establix literalment:  
Art. 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit que no formule el requeriment indicat, les administracions públiques poden interposar, en el termini de dos mesos, a comptar de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que crega oportú.  
Fet que se certifica amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 15 de desembre de 2005.. El secretari de la Comissió Territorial d'Urbanisme: Alvaro Aleixandre Ortí.